62022TJ0466_INF
Sodba Splošnega sodišča (deveti senat) z dne 18. oktobra 2023 –EIB/Sirija
(Zadeva T‑466/22) (
1
)
„Arbitražna klavzula – Sporazum o posojilu v zvezi s projektom vodne oskrbe v tretji državi – Neizpolnitev pogodbe – Vračilo plačanih zneskov – Zamudne obresti – Postopek z zamudno sodbo“
1.
Sodni postopek – Tožba pred Splošnim sodiščem – Uporaba postopka z zamudno sodbo – Obveznost Splošnega sodišča, da ugodi predlogom tožeče stranke – Pogoji – Neobstoj odgovora tožene stranke v določenem roku
(Poslovnik Splošnega sodišča, člen 123(1))
(Glej točke od 13 do 16, 21, 27, 32 in 33.)
2.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Pristojnost Splošnega sodišča, določena s členoma 256 in 272 PDEU ter arbitražno klavzulo
(člena 256(1) in 272 PDEU)
(Glej točke 17, 19 in 20.)
3.
Sodni postopek – Vložitev tožbe pri Splošnem sodišču na podlagi arbitražne klavzule – Sporazum o posojilu, ki ga je Evropska investicijska banka sklenila s Sirijo – Kršitev pogodbene obveznosti s strani Sirije – Tožba, ki jo vloži Banka v imenu Unije – Dopustnost – Komisijina pooblastitev Evropske investicijske banke za sprožitev postopkov za vračilo v korist Unije
(člena 256(1) in 272 PDEU)
(Glej točke od 23 do 26.)
Izrek
1.
Sirski arabski republiki se naloži, naj Evropski uniji, ki jo zastopa Evropska investicijska banka (EIB), vrne znesek 363.150,97 EUR, ki predstavlja glavnice ter pogodbene in zamudne obresti, dolgovane na dan 30. junija 2022.
2.
Znesek 301.679,16 EUR, ki zajema glavnice, se od 30. junija 2022 do datuma plačila obrestuje z zamudnimi obrestmi po letni stopnji 3,5 %.
3.
Sirski arabski republiki se naloži plačilo stroškov.
(
1
)	UL C 359, 19.9.2022.